সম্প্রতি বিজ্ঞানী রেক্স জাঙ ও সহযোগীবৃন্দ সৃজনশীল-প্রতীতিকে মস্তিষ্কের বিভিন্ন নেটওয়ার্কের সাথে সংশ্লিষ্ট করে একটি প্রাথমিক ব্যাখ্যা দাঁড় করার চেষ্টা করেছেন। সৃজনশীল প্রক্রিয়ার একটি পর্যায়ে আমরা কল্পনার উপর বন্ধন ছেড়ে দিয়ে মনকে মুক্তভাবে ঘুরে বেড়াতে দেই বিভিন্ন মজার মজার বুদ্ধি চেখে দেখতে, কোন নতুন সুযোগ সন্ধানে আকাশ কুসুম কল্পনায় গা ভাসিয়ে দিতে আর নিজের সমালোচক কন্ঠকে আপাতত চুপ করিয়ে দিতে। রেক্স জাঙের গবেষণা বলছে এ সময় মস্তিষ্কের মনোযোগ নিয়ন্ত্রণ নেটওয়ার্কের সক্রিয়তা কমিয়ে দিয়ে কল্পনা ও প্রাধান্য আরোপ নেটওয়ার্কের কার্যক্রম বাড়িয়ে দেয়াটা বেশ ফলপ্রসু। জ্যাজ ও র্যাপ সংগীতশিল্পীরা একসাথে বাজনা বাজিয়ে জ্যাম করার সময় একটি মানসিক গতি অনুভব করেন। এই জ্যামিঙ নতুন সংগীত তৈরি কিংবা তার উন্নয়নে খুব গুরুত্বপূর্ন ভূমিকা রাখে। এ সময় দেখা গেছে তাদের মস্তিষ্কে ঠিক এই ঘটনাই ঘটে থাকে, একটি নেটওয়ার্কের নিয়ন্ত্রণ কমে, বাকিরা সক্রিয় হয়ে ওঠে।